**О Б Щ И Н С К И С Ъ В Е Т - Н И К О П О Л**

**П Р О Т О К О Л**

**№ 28**

Днес 30.09.2021г. от 09:30 часа в Лекционната зала на Читалището в гр.Никопол се проведе **двадесет и осмото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов, зам. кмета – Анелия Димитрова.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

 Уважаеми колеги, на основание чл. 23, ал.4, т.1 от ЗМСМА откривам двадесет и осмото по ред заседание на ОбС – Никопол.

Имаме кворум от 13 общински съветника, в залата присъстват 6. Останалите общински съветници ще се включат с конферентна връзка по Вайбър, съгласно чл.74а, ал.3 от Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019/2023 година.

Свиках тази сесия спешно, защото е необходимо да се вземат спешно решения по така представените Ви материали.

Ив.Савов: /*Прави подробно разяснение кое налага спешността за свикане на сесия*/.

**Забележка:** *Направена е конферентна връзка чрез Вайбър, която ще бъде качена на електронен носител, прикрепен към Протокола от заседанието. Кворум 13 общински съветника, като Красимир Гатев ще се включи по телефона.*

Цв.Андреев: Колеги, материалите са Ви раздадени с проекта за дневен ред, имате ли предложения, допълнения и съображения по така представеният Ви проект за дневен ред? Виждам, че нямате, моля гласувайте проекта за дневен ред.

ГЛАСУВАЛИ -13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ОБЩИНСКИ СЪВЕТ - НИКОПОЛ ПРИЕ СЛЕДНИЯ**

**ДНЕВЕН РЕД:**

**1*.***Докладна записка**относно:** Актуализация на бюджета на Община Никопол за 2021г.

 Вносител: Кмет на общината

**2*.***Докладна записка**относно:** Даване на съгласие за участие на управителя на "МНОГОПРОФИЛНА БОЛНИЦА ЗА АКТИВНО ЛЕЧЕНИЕ - НИКОПОЛ" ЕООД, гр. Никопол за партньор на Министерството на здравеопазването по процедура BG16RFOP001-9.001 „Мерки за справяне с пандемията“, която се реализира в рамките на приоритетна ос 9 “Подкрепа за здравната система за справяне с кризи” на ОПРР 2014-2020 г.

 Вносител: Кмет на общината

**3**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

Л.Мачев: Може ли г-н Кмета да направи разяснение по точката.

Ив.Савов: /*Отговаря с подробности*/.

Л.Мачев: Добре, благодаря. Да преминем към гласуване, защото не се чува много добре.

Цв.Андреев: Колеги, гласуваме проекта за решение */чете проекта за решение/.*

На основание чл.21, ал.1, т.6 и т.23 от Закона за местното самоуправление и местната администрация, чл. 124, ал. 2 от Закона за публичните финанси, чл.100, ал. 2, т. 4 от Закона за лечебните заведения и чл.134 от Търговския закон, Общински съвет- Никопол прие следното

**Р Е Ш Е Н И Е:**

**№276/30.09.2021г.**

**1.**Утвръждава **актуализиран разчет** на субсидии зафинансиране през 2021 г. на МБАЛ-Никопол ЕООД, общо в размер **до 327 500**, както следва:

* 1. субсидия в размер **до 230 000 лева**, за изпълнение на мерки във връзка с **COVID-19 през 2021 г.** Потвърждава разчета на преведените на лечебното заведение от Община Никопол за целта средства до момента в размер до 109 099 лв. Община Никопол може да превежда авансови субсидии на здравното заведение за извършване на предстоящи разходи *за COVID-19*. Преведените от общината субсидии на МБАЛ-Никопол през м.ноември и м. декември 2020 г., както и през 2021 г., включително авансово преведените субсидии за *COVID-19*, общо в размер до 230 000 лв., да се докладват на Министерство на финансите и/или на компетентния орган, за възстановяването им на общината, като извършени от нея разходи *за COVID-19,* когато такава информация се изисква или при възникнала възможност от възстановяване на такива разходи. За посочения период – от м.ноември 2020 г. до 31.12.2021 г., субсидиите превеждани от Община Никопол на МБАЛ-Никопол приоритетно са за *COVID-19*. **Препоръчва на кмета на Община Никопол, до края на м. септември 2021 г. да бъде преведена допълнително утвърдената субсидия за изпълнение на мерки във връзка с COVID-19 през 2021 г., в размер до 120 901 лв.;**
	2. субсидия в размер **до 91 000 лв.** за разплащане на задълженията (главници, лихви, такси, комисионни, други) по Договор за стандартен кредит за оборотни средства №6 от 25.10.2018 г. с КРЕДИТОР - „БАНКА ДСК” ЕАД, КРЕДИТОПОЛУЧАТЕЛ-„МБАЛ-НИКОПОЛ” ЕООД и СЪДЛЪЖНИК-ОБЩИНА НИКОПОЛ и за погасяване пълния размер на главници и лихви по дължимите от здравното заведение данък върху недвижимите имоти, данък върху превозните средства и такса за битови отпадъци към бюджета на Община Никопол. Допуска се погасителните вноски по договора за стандартен кредит с Банка ДСК да се нареждат и от Община Никопол по банкова сметка, посочена от кредитора;
	3. за други разходи-в размер **до 6 000 лв.;**
	4. по бюджета на първостепенния разпоредител с бюджет за Община Никопол, в местна дейност 412 „Многопрофилни болници за активно лечение” – **до** **500 лв.,** за транспортни разходи по разнос на храната от кухнята-майка до лечебното заведение.
1. Неусвоените към 31 декември 2021 г. средства от субсидии по бюджета на МБАЛ-Никопол ЕООД, отпуснати им през 2020 г. и 2021 г. от Община Никопол, се разходват за същата цел през 2022 г. и 2023 г.
2. Кмета на Община Никопол може да изиска по всяко време до 31.12.2024 г. възстановяване на субсидия в пълен или частичен размер, предоставена в периода 01.01.2020 г. – 31.12.2023 г. от Община Никопол на МБАЛ-Никопол ЕООД при съмнения и/или обстоятелства за нецелесъобразно и/или законосъобразно и/или неефективно и/или неефикасно разходване на предоставените субсидии, като управителя/прокуриста на лечебното заведение е длъжен да възстанови изисканата субсидия в поставения срок.
3. Утвърждава актуализацията на общинския бюджет, във връзка с разчета по точка 1, както следва:

4.1.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност**  | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО ПРИХОДА** |  |  |  |  |  |
| Приходи за местни дейности: §13-04-Данък при придобиване на имущество по дарение и възмезден начин | **+ 177 000** | 0 | 0 | + 177 000 | 0 |
| **ПО РАЗХОДА** |  |  |  |  |  |
| Местна дейност 412 „Многопрофилни болници за активно лечение”-подпараграф 43-02 „Субсидии и др. текущи трасфери за нефинансов ипредприятия за осъществяване на болнична помощ” | **+ 177 000** | 0 | 0 | + 177 000 | 0 |

ГЛАСУВАЛИ -13 СЪВЕТНИКА

„ЗА“ – 13 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Майдън Сакаджиев, Надка Божинова, Светослав Ангелов, Тодор Бузев, Цветан Андреев, Яница Йорданова /

 „ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Забележка:** Общинския съветник Красимир Гатев гласува „за“ с разговор по телефона.

**ПО ВТОРА ТОЧКА ОТ ДНЕВНИЯ РЕД**

Без дебат по точката.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 23 от ЗМСМА, във връзка с чл. 59, ал. 1 от ЗМСМА и чл. 62 от ЗМСМА, Общински съвет- Никопол прие следното

**Р Е Ш Е Н И Е:**

**№277/30.09.2021г.**

1. Общински съвет – Никопол одобрява проекта на споразумение за партньорство предложен от Министерството на здравеопазването и писмо № 20-00-532/23.06.2021 г., както и декларира, че ще се осигури необходимия финансов ресурс за текущото изпълнение на дейностите предмет на Споразумението в пълен обем от бюджета на община Никопол.
2. Общински съвет – Никопол дава съгласие управителя на "**МНОГОПРОФИЛНА БОЛНИЦА ЗА АКТИВНО ЛЕЧЕНИЕ - НИКОПОЛ" ЕООД, ЕИК000410049** да е страна по предложеното споразумение за партньорство от страна на Министерството на здравеопазването по процедура **BG16RFOP001-9.001 „Мерки за справяне с пандемията“, която се реализира в рамките на приоритетна ос 9 “Подкрепа за здравната система за справяне с кризи” на Оперативна програма „Региони в растеж“ 2014–2020 г**.
3. Общински съвет – Никопол оправомощава управителя на "**МНОГОПРОФИЛНА БОЛНИЦА ЗА АКТИВНО ЛЕЧЕНИЕ - НИКОПОЛ" ЕООД, ЕИК000410049** да подпише споразумението за партньорство с Министерството на здравеопазването.
4. Общински съвет - Никопол оправомощава Кмета на Община Никопол да извърши всички правни и фактически действия по настоящото решение.

ГЛАСУВАЛИ- 13 СЪВЕТНИКА

„ЗА“-13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Забележка:** Общинския съветник Красимир Гатев гласува „за“ с разговор по телефона.

**ПО ТРЕТА ТОЧКА ОТ ДНЕВНИЯ РЕД**

Без дебат по точката.

Цв.Андреев: Колеги, поради изчерпване на дневния ред, закривам днешното двадесет и осмо заседание на Общински съвет – Никопол.

Заседанието приключи в 09:50 часа.

**ПРЕДСЕДАТЕЛ ОбС: /п/**

 /Цветан Андреев/

**ЗАМ.ПРЕДСЕДАТЕЛ ОбС: /п/**

 /Майдън Сакаджиев/

**ПРОТОКОЛЧИК: /п/**

 /Ралица Александрова/